कासगंज: विधायक सदर देवेन्द्र राजपूत व जिलाधिकारी आर0पी0सिंह एवं मुख्य विकास अधिकारी श्रीनिवास मिश्र द्वारा संयुक्त रूप से उ0प्र0 फसल ऋण मोचन योजना के अंतर्गत अमांपुर रोड पर के0ए0डिग्री कालेज के निकट मैदान पर आयोजित भव्य समारोह में तहसील कासगंज क्षेत्र के दो हजार लघु एवं सीमांत किसानों के एक लाख रू0 तक ऋण माफी के प्रमाण पत्र प्रदान किये गये। ऋण की धनराषि सीधे लाभार्थी किसानों के बैंक खातों में भेज दी गई। 21 सितम्बर को प्रातः 10 बजे से सहावर के नवीन तहसील परिसर में तथा 22 सितम्बर को एसबीआर इंटर कालेज पटियाली में किसानों को ऋण मोचन योजना के प्रमाण पत्र वितरित किये जायेंगे।